**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony informovaná prostredníctvom predbežnej informácie č. PI/2024/72 zverejnenej v informačnom systéme verejnej správy Slov-Lex od 03.04.2024 do 10.04.2024.

Verejnosť mala možnosť zasielať návrhy a podnety k príprave návrhu zákona.

K predbežnej informácii č. PI/2024/72 predložila vyjadrenie Únia súkromných škôlok a jaslí, v ktorom vo všeobecnej rovine upozornila na potrebu systémového riešenia posilnenia predprimárneho vzdelávania vrátane zariadení predprimárneho vzdelávania, ktoré nie sú zaradené v sieti škôl a školských zariadení. V súvislosti so zavedením normatívneho financovania Únia súkromných škôlok a jaslí upozornila na potrebu nastavenia normatívu tak, aby zohľadňoval vopred definované kvalitatívne ukazovatele napríklad vek detí, úroveň zabezpečenia podporných činností.

Pri príprave návrhu právneho predpisu bolo vyjadrenie Únie súkromných škôlok a jaslí zohľadnené.